  Майя Бывальцева 11-тӥ гудырикошконлы Удмуртиын коронавирус инфекциен черлан 211 выль учыръёсты пусйизы. Висьыны усемъёс пӧлын 36 пиналъёс но 65 арессэс ортчем 21 арлыдоос. Со сярысь элькунысь оперативной штаб ивортӥзы. Диагноззы Ижкарын 99 улӥсьёслэн зэмаз, Воткаын – 25 адямилэн, Эгра ёросын – 17, Сарапулын, Шаркан ёросын – быдэн тямыс, Можгаын – сизьым, Ува ёросын – куать, Вотка, Якшур-Бӧдья, Камабарка, Вавож, ёросъёсын – быдэн вить, Красногорск, Дэбес ёросъёсын – быдэн ньыль, Кизнер ёросын – куинь, Грак, Сюмси, Балезино ёросъёсын – быдэн кык, Дэри, Кез, Сьӧлта, Яр ёросъёсын – быдэн одӥг. 143 адями висёнэз вормиз. 11 мурт кулӥз. Кышномуртъёслы 66, 67, 73, 80, 83, 93 арес вал, воргоронъёслы – 40, 58, 61, 68, 87 арес Туннэ нуналлы Удмуртиын коронавирусэн 42 сюрс 166 черлан учыр лабораториосын зэматэмын. 34 сюрс 487 адями йӧназ. 1 сюрс 311 мурт улонысь кошкиз. Али 281-езлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 464 эскеронъёс ортчытӥзы. 11-тӥ гудырикошконлы Удмуртиын 315 сюрс 565 адями коронавируслэсь прививка пуктӥз, со пӧлысь 232 сюрс 999-эз кыкетӥ люкетсэ басьтӥзы. Тегъёс: Тазалык Ижкар висён Удмуртия коронавирус  